EDOCEMVR verbo Apostoli dicentis, Omnia honeste  secundum Ordinem fiant in vobis. Igitur vt bonum Ordinis paribus  imparibus sua loca cuique dispositione laudabili tribuentis, in nostro Ordine maneat, honorque debitus Cluniacensi Ecclesiæ matri nostræ  Pastori eiusdem, Abbatibus, Prioribus,  cæteris personis Ordinis, secundum eorum statum  officium conseruetur. Nos Frater Bertrandus, miseratione diuina dictæ Cluniacensis Ecclesiæ minister humilis, innouando  declarando statuimus infrascripta, super huiusmodi honoribus  Ordine sedium in nostri Ordinis locis futuris temporibus obseruanda. In primis quod in Abbatiis, quinque Prioratibus principalibus,  in aliis Conuentualibus Ordinis nostri in quibus vigilia Paschæ cereus benedicitur,  tabula cerei scribitur, anni regiminis cuiuslibet Abbatis Cluniacensis, de cætero ponantur  conscribantur in dicta tabula cerei benedicti. Item, Statuimus quod in Cluniacensi Monasterio, post Abbatem Cluniacensem in his quatuor locis, scilicet Monasterio, Claustro, Capitulo,  Refectorio, ex vna parte sedeant, Moisiacensis, Balmensis, Lesatensis,  Thiarnensis Abbates. Ex alia vero parte Figiacensis, Monasterij-noui Pictauensis, Belli-loci in Argona,  Mauziacensis Abbates. Rursus post Priorem maiorem  claustralem Cluniacensem, in prædictis quatuor locis incedent  sedebūt quinque Priores principales isto modo. Videlicet post Priorem maiorem ex vna parte Prior Charitatis incedet  sedebit,  post eum Prior Siluiniacensis. Ex altera autem parte post Priorem claustralem Prior sancti Pancratij Lewensis, sancti Martini de Campis Parisius,  Prior Celsiniarum. Item, statuimus quod in omnibus  singulis Prioratibus, locis,  membris Cluniacensis Ecclesiæ  Ordinis, Prior Maior Cluniacensis in iam dictis quatuor locis, scilicet, Monasterio, Claustro, Capitulo  Refectorio, cum fuerit ibidem, sedeat in loco Prioris, faciatque  exerceat ante omnes ea quæ spectant ad Officium Priorum locorum in præfatis quatuor locis. Id idem faciat  exerceat Prior claustralis Cluniacensis quando ad dicta loca Ordinis declinabit, hoc excepto, quod in quinque Prioratibus principalibus, præsente illius loci Priore in sede Prioris non sedebit, nec eiusdem Officium exercebit, quod tamen faciet  habebit, absente illius loci Priore. Præsente vero Priore Prioratus principalis  existentis de numero quinque Prioratuum, Prior Claustralis Cluniacēsis sedebit in refectorio cum eodem,  in Capitulo post Priorem. In Ecclesia vero  in choro dextro ante Subpriorem. Si autem vnum de quinque Prioribus, ad alium Prioratum de quinque Prioratibus contigerit declinare, præsente illius loci Priore, id idem habeat quod  de Priore Claustrali Cluniacensi est superius expressum, hoc excepto, quod absente illius loci Priore Capitulum nō tenebit, nec sedem Prioris inibi obtinebit. Et si declinauerit ad alium Prioratum Conuentualem, quam de quinque Prioratibus, in his tribus locis, scilicet Ecclesia, Claustro,  Refectorio, absente Priore, habebit sedem Prioris, facietque Officium eiusdem, absque correctionis  punitionis effectu: præsente autem Priore ididem habebit, sicque sedebit sicut de Priore claustrali est dictum. Veruntamen, quia sacra Scriptura docente, tenemur nos honoribus inuicem præuenire, in benedictionibus dandis in Matutinis  in Refectorio, Priori de quinque Prioratibus descendenti ad dictos Prioratus deferet, si voluerit, Prior loci: alij autem Conuentuales Priores ad alios Prioratus Ordinis, quam ad quinque Prioratus dictos, accedentes, comedent in Refectorio, cum Priore loci, si sit præsens, vel cum tenente Conuentum, absque hoc quod in loco Prioris sedeat, vel exerceat officium eius. Accedentes vero ad quinque Prioratus, præsente Priore comedent cum Subpriore, vel eius locum tenente. De Camerariis autem Prouinciarum vices nostras gerētibus in huiusmodi casu in idem ordinamus quod de Priore Claustrali Cluniacensi superius est præmissum, hoc adiecto quod in aliis Prioratibus Ordinis a quinque Principalibus Prioratibus Camerarij venientes ad Capitulum pro sibi commisso officio exercendo, sedebunt ante Priores locorum  ante omnes. Et in quinque Prioratibus præfatis sedebunt in Capitulo post Priorem loci illius, prout est ordinatum de Priore Claustrali Cluniacensi. De sociis siquidem in Ordine apud Cluniacum  de visitatoribus generalibus Ordinis, ordinamus quod in omnibus Abbatiis  in quinque Prioratibus principalibus dicti Ordinis post Abbates, Priores,  Conuentum tunc temporis tenentes in quatuor locis sæpedictis, scilicet Ecclesia, Claustro, Capitulo  Refectorio, incedent  sedebunt ante omnes alios de Conuentu. In Prioratibus vero aliis a quinque illam sedem  illum locum habebunt, quam  quem aliis Prioribus Conuentualibus deputauimus, cum accedent ad alium Prioratum Conuentualem quam de quinque. Nos ergo sanctimoniam sacræ religionis a filiis Prophetarum institutæ,  ab ipso homine misso a Deo Ioanne Baptista inter natos mulierum maiore, præclarisque successoribus confirmatæ  ampliatæ, ac vsque ad nos modicos  desidiosos decurrentis, satagentes deuotis affectibus,  virtuosis effectibus amplecti, eamque in nostro Ordine, iuxta mediocritatem virium nostrarum fouere exercitiis bonorum operum  virtutum, vt pro excelsis patribus filij veri nascantur, ne si, quod absit, extra disciplinam  sanctæ religionis obseruationem fuerimus, iam non filij, sed degeneres reputemur. Obsecrantes in Domino exhortamur omnes  singulos Ordinis nostri fratres, quatinus hæc statuta præscripta quæ in locis omnibus dicti Ordinis nostri præcipimus haberi  scribi, de bona  legibili littera,  loco communi poni, ne prætextu ignorantiæ, aliqui se valeant excusare; efficaciter obseruare studeant, seseque exhibere in omnibus sicut Dei ministros, Domino Deo per contemplationis amorem tenacius adhærēdo, cogitatus suos in ipsum iactando, Dei præcepta custodiendo, mundum contemnendo, vicia abhorrendo, diabolum,  eius pompas fugiendo, pro amore vanæ gloriæ nil agendo,  assidue in veracissimo exemplari Iesu Christo deuotius aspiciendo, qui dicit de seipso, Exemplum dedi vobis, vt quemadmodum ego feci, ita  vos faciatis, vt per Regulæ  professionis Monachalis, dictorumque statutorum debitam obseruationem, morum honestatem,  de virtute in virtutem progressionem, cum aliis exercitiis bonorum operum  laudabilium actionum; ad quæ comprehendenda in præsenti scriptura noster minime sufficit intellectus, recto cursu, obliquitate  ociositate semotis, peruenire mereamur ad Creatorem nostrum, qui post huius vitæ cursum suis seruitoribus  ministris, bona inuisibilia, ineffabilia  æterna, omne desiderium excedentia tribuit pro mercede. Expliciunt prædicta statuta quibus vna cum regula B. Benedicti,  statutis Apostolicis regitur Cluniacensis Ordo.